50 skoolkinders in 15-sitplekbussie vervoer | Maroela Media
Die skoolkinders wat in die bussie vervoer is. Foto: Verskaf
Die polisie in die Oos-Kaap het Woensdag 'n 31-jarige man in hegtenis geneem nadat 'n glo met 'n oorlaaide Toyota Quantum-bussie vol skoolkinders roekeloos bestuur het.
Ao. Gerda Swart, polisiewoordvoerder, het gesê lt. Loaan Steenkamp van die Patensie-polisie was omstreeks 07:30 op pad werk toe, toe hy opmerk hoe die bestuurder roekeloos met die bussie in Fred Ferreira-rylaan jaag.
"Hy het ook opgemerk dat die bestuurder skoolkinders vervoer," het Swart gesê. "Steenkamp het dadelik die bussie van die pad afgetrek en altesaam 50 kinders tussen die ouderdom van ses tot 12 jaar oud het uit die voertuig geklim. Dit is 'n 15-sitplekvoertuig."
Die man is net daar in hegtenis geneem op aanklagte van roekelose en nalatige bestuur asook oorlaaiing van 'n voertuig.
Die verdagte moet Donderdag in die Hankey-landdroshof verskyn.
Die bussie waarmee die verdagte die kinders vervoer het.
Net weer n bewys, hulle voel vere vir mense lewens.
Wonder of dit 'n rekord is?
Hoop rerigwaar dat daar voorsiening gemaak is vir hierdie arme kinders om terug te kom by hul huise.
Ek het hulle al gekry negentien grootmense, drie hoenders en een boerbok binne in 'n 15 seater.
Wanneer leer mense dan die gevolge van sulke dade?
Baie dankie dat daar nog mense is wat bereid is om betrokke te raak en ons kinders te beskerm teen sulke growwe onverantwoordelikheid.